b"\n_START_ARTICLE_\nIura novit curia\n_START_PARAGRAPH_\nIura novit curia \xc3\xa9s un aforisme llat\xc3\xad que significa literalment \xe2\x80\x9cel jutge coneix el dret\xe2\x80\x9d utilitzat en dret per referir-se al principi de dret processal pel qual el jutge coneix el dret aplicable i, per tant, no cal que les parts provin en un litigi el que diuen les normes. Aquest principi serveix perqu\xc3\xa8 les parts es limitin a provar els fets per\xc3\xb2 no pas els fonaments de dret aplicables. El jutge ha de sotmetre's al provat quant als fets per\xc3\xb2 pot emparar-se en aquest principi per aplicar un dret diferent de l'invocat per les parts a l'hora d'argumentar la causa."